cyanic-selkie/wikianc huggingface dataset:
யாக்கூப் ஆஃப்னர்
இளமைக்காலம்
யாக்கூப் ஆஃப்னர் 1754ம் ஆண்டு செருமனியில் உள்ள ஆலெ (Halle) என்னும் இடத்தில் பிறந்தார். இவரது தந்தையார் ஒரு பிரான்சியர். ஒரு வைத்தியர். தாய் ஒரு செருமானியர். யாக்கூப் பிறந்து சில நாட்களின் பின்னர் தந்தையின் தொழில் காரணமாக அவர்களது குடும்பம் எம்ப்டென் என்னும் இடத்துக்குக் குடி பெயர்ந்தது. 1765ல் அவர்கள் அம்சுட்டர்டாமில் குட்டியேறினர். யாக்கூபின் தந்தைக்குத் தொழில் வாய்ப்பு எதிர்பார்த்தபடி அமையாததால், ஒல்லாந்தக் கிழக்கிந்தியக் கம்பனியின் கப்பலில், கப்பல் மருத்துவராகப் பணியேற்றுக் கேப் டவுனுக்குப் பயணமானார். மகன் யாக்கூபையும் அவர் தன்னுடன் அழைத்துச் சென்றார். ஆனால், கப்பல் கேப் டவுனை எட்டுமுன்பே மூத்த ஆஃப்னர் இறந்துவிட்டார். இவர்களது நண்பர்களான ஒரு குடும்பத்தினர் இரண்டு ஆண்டுகள் சிறுவனான யாக்கூபை வளர்த்தனர். அதன் பின்னர் யாக்கூப் தானே உழைத்துக்கொள்ள வேண்டும் என எண்ணிய அவர்கள் 14 வயதே ஆகியிருந்த யாக்கூபை சக்கார்த்தா செல்லவிருந்த ஒரு கப்பலில் வேலைக்குச் சேர்த்துவிட்டனர். சக்கார்த்தாவில் சில காலம் இவர் ஒல்லாந்தக் கிழக்கிந்தியக் கம்பனியின் உயர் அதிகாரி ஒருவரின் பிள்ளைகளுக்குப் பாடம் சொல்லிக்கொடுத்து வந்தார். மீண்டு கேப் டவுனுக்குத் திரும்பிய ஆஃப்னர் அங்கே அடிமை வியாபாரி ஒருவரிடம் வேலைக்குச் சேர்ந்தார். அடிமைகளை நடத்துவது தொடர்பில் ஆஃப்னருக்கு அவரது முதலாளியுடன் அடிக்கடி தகராறு ஏற்படலாயிற்று. இதனால், வேலையை விட்டுவிட்டு 1770ல் மீண்டும் அம்சுட்டர்டாமுக்கே திரும்பினார்.
இறுதிக் காலம்
கல்கத்தாவில் இருந்த பிரித்தானிய ஆளுனரிடம் கணக்குப் பதிவாளராகப் பணியில் அமர்ந்தார். 1786ல் ஒரிசாவிலும், கோரமண்டல் கரையிலும் விரிவான பயணம் ஒன்றை மேற்கொண்டார். கடைசியாக இந்தியாவில் இருந்த ஆண்டுகளில் போதிய அளவு பணத்தையும் சேர்க்கக்கூடியதாக இருந்தது. 1787ல் அவர் மீண்டும் ஐரோப்பாவுக்குத் திரும்பினார். அங்கும் சில ஆண்டுகள் விரிவாகச் சுற்றுப்பயணம் செய்த ஆஃப்னர், 1790ல் அம்சுட்டர்டாமுக்கு வந்து அங்கே தங்கினார். அங்கிருந்த காலத்தில் தனது பயண அனுபவங்களை நூல்களாக எழுதினார். இவரது முதல் நூல் 1806ல் வெளியானது.
1809ம் ஆண்டு, இலங்கை பற்றிய தனது நூலை எழுதிக்கொண்டிருந்தபோது, 55 ஆவது வயதில் இதய நோய் காரணமாக ஆஃப்னர் காலமானார்.
மேற்கோள்கள்
பகுப்பு:பயண எழுத்தாளர்கள் பகுப்பு:1754 பிறப்புகள் பகுப்பு:1809 இறப்புகள் பகுப்பு:டச்சு எழுத்தாளர்கள் பகுப்பு:செருமானிய எழுத்தாளர்கள்
நாகரசம்பட்டி
நாகரசம்பட்டி அல்லது நாகோசஹள்ளி (Nagojanahalli), என்ற ஊரானது இந்தியாவின் தமிழ்நாடு மாநிலத்தில் அமைந்துள்ள கிருட்டிணகிரி மாவட்டம், போச்சம்பள்ளி வட்டத்தில் இருக்கும் ஒரு பேரூராட்சி ஆகும்.
இங்கு அரசு மேல்நிலைப் பள்ளி உள்ளது. இப்பேரூராட்சிக்குட்பட்ட என். தட்டக்கல் கிராமத்தில் திப்புசுல்தான் காலத்திய கோட்டை உள்ளது. இப்பேரூராட்சியிலிருந்து எட்டு கி.மீ தொலைவில் சோழர் காலத்தில் கட்டப்பட்ட கோயில், தென்பெண்ணை ஆற்றின் கரையோரம் இருப்பதால் பென்னேசுவரமடம் சிவன் கோவில் என அழைப்பர்.
அமைவிடம்
இப்பேரூராட்சிக்கு 25 கிமீ தொலைவில் கிருஷ்ணகிரி உள்ளது. இதன் கிழக்கில் ஊத்தங்கரை 30 கிமீ; மேற்கில் பாலக்கோடு 40 கிமீ; வடக்கில் காவேரிப்பட்டணம் 15 கிமீ; தெற்கில் காரிமங்கலம் 15 கிமீ தொலைவில் உள்ளது. இதனருகே அமைந்த தொடருந்து நிலையம் 40 கிமீ தொலைவில் பாலக்கோடு உள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,483    வீடுகளும், 9,953 மக்கள்தொகையும் கொண்டது.
மேற்கோள்கள்
பகுப்பு:கிருஷ்ணகிரி மாவட்டத்தில் உள்ள பேரூராட்சிகள்
நிக் டெர்பைசயர்
நிக் டெர்பைசயர் Nick Derbyshire, பிறப்பு: செப்டம்பர் 11 1970, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து முதல்தர துடுப்பாட்டப் போட்டிகளிலும், ஒரு ஏ-தர துடுப்பாட்டப் போட்டியிலும் கலந்து கொண்டுள்ளார். 1994-1996ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
நிக் டெர்பைசயர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 31 2011.
பீஸ்புல் வொரியர்
பீஸ்புல் வொரியர் (Peaceful Warrior) என்பது "டான் மில்மன்" எழுதிய வே ஒப் த பீஸ்புல் வொரியர் எனும் புதினத்தை அடிப்படையாகக் கொண்டு தயாரிக்கப்பட்டு 2006 இல் வெளியாகிய திரைப்படம். பெர்க்லி, கலிபோர்னியா பல்கலைக்கழகத்தில் காட்சியமைக்கப்பட்ட இத்திரைப்படம், குழப்பமும் திறமையும் உள்ள உடற்பயிற்சி வல்லுனர் ஆன்மீக வழிகாட்டலை சந்திப்பது பற்றி அமைந்துள்ளது.
வெளி இணைப்புக்கள்
பகுப்பு:2006 திரைப்படங்கள் பகுப்பு:லயன்ஸ் கேட் என்டேர்டைன்மென்ட் திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:செருமானியத் திரைப்படங்கள் பகுப்பு:யுனிவர்சல் பிக்சர்ஸ் திரைப்படங்கள்
கீழ்நர்மா பல்லத்தம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவண்ணாமலை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பெர்சி டி பரவிசினி
பெர்சி டி பரவிசினி (Percy de Paravicini, பிறப்பு: சூலை 15 1862, இறப்பு: அக்டோபர் 11 1921), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 121 முதல்தர துடுப்பாட்டப் போட்டிகளில் கலந்து கொண்டுள்ளார். 1881-1892 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பெர்சி டி பரவிசினி கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 31 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1862 பிறப்புகள் பகுப்பு:1921 இறப்புகள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:பகிங்ஹாம்சையர் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
மகாத்மா காந்தி பேருந்து நிலையம் , ஐதராபாத்
மகாத்மா காந்தி பேருந்து நிலையம் (Mahatma Gandhi Bus Station) முன்னதாக இம்லிபன் என்று அழைக்கப்பட்டது. இம்லிபன் என்றால் புளியமரக் காடு என்று பொருளாகும். மேலும், இம்லிபன் என்பது இந்தியாவின் ஐதராபாத்து நகரின் தெற்குப் பகுதியில் உள்ள ஒரு பேருந்து நிலையமாகும். இப்பேருந்து நிலையம் முசி ஆற்றின் மேலுள்ள இம்லிபன் தீவில் அமைந்துள்ளது. தெலுங்கானா மாநிலச் சாலைப் போக்குவரத்துக் கழகம் இப்பேருந்து நிலையத்தை நிர்வகிக்கிறது. ஒரேயொரு பாதை வழியாகத்தான் அணுக முடியுமென்றாலும், இரண்டு பிரதான மற்றும் இரண்டு சிறிய சாலைப் பாலங்களைக் கடந்தால் இப்பேருந்து நிலையத்தை அடையலாம். இந்தியாவில் உள்ள பேருந்து நிலையங்களில் பரப்பளவில் மூன்றாவது பெரிய பேருந்து நிலையம் இதுவாகும். தில்லி மற்றும் சென்னைக்கு அடுத்து 30 ஏக்கர் பரப்பளவில் இது பரந்து விரிந்து காணப்படுகிறது.
வரலாறு
ஐதராபாத் நிசாம் ஆட்சிக் காலத்தில் இப்பேருந்து நிலையம் முசி ஆற்றங்கரையில் கட்டப்பட்டது. குவிமாட வடிவில் கட்டப்பட்ட இப்பேருந்து நிலையத்திற்கு இம்லிபன் என்று பெயர் சூட்டப்பட்டது. சிறிது காலத்திற்குப் பின்னர் முசி ஆற்றுப்படுகை நிரப்பப்பட்டு நவீன் வசதிகள் இந்நிலையத்தில் ஏற்படுத்தப்பட்டது.
சேவைகள்
மகாத்மா காந்தி பேருந்து நிலையம் தெலங்காணா மாநிலத்திற்கு பெரும் சேவை புரிகிறது. இதைத் தவிர அடுத்துள்ள மாநிலங்களான ஆந்திரப் பிரதேசம், சத்தீசுகர், கருநாடகம், மத்தியப் பிரதேசம், மகாராட்டிரம் மற்றும் தமிழ்நாடு பகுதிகளுக்கும் இப்போக்குவரத்துக் கழகம் தன் சேவையை நீட்டித்துள்ளது. அடுத்த மாநிலங்களுக்குச் செல்லும் பேருந்துகள் தினமும் இந்நிலையத்தையே வந்தடைகின்றன.
உள்கட்டமைப்பு வசதிகள்
சுமார் 30 ஏக்கர் பரப்பளவில் (120,000 மீ2) மகாத்மா காந்தி பேருந்து நிலையம் கட்டப்பட்டுள்ளது. 13 கோடி ரூபாய் மதிப்பில் இங்கு கட்டப்பட்டுள்ள கட்டிடத்தின் பரப்பளவு 8 ஏக்கர் ஆகும். பேருந்துகள் வந்து நிற்கவும் போகவும் 74 நடைமேடைகள் அமைக்கப்பட்டுள்ளன. 7380 சதுரமீட்டர் பரப்பளவுள்ள பயனியர் காத்திருக்கும் அறை, 3455 சதுரமீட்டர் பரப்பளவுள்ள வர்த்தக வளாகம், 5000 சதுரமீட்டர் பரப்பளவுள்ள தனியார் வாகன நிறுத்துமிடம் என பல்வேறு வசதிகளுடன் இப்பேருந்து நிலையம் உள்ளது. ஐதராபாத்தில், தெலங்காணா மாநிலச் சாலைப் போக்குவரத்துக் கழகம் பேருந்து நிலைய முனையங்கள் பலவற்றை நிர்வகிக்கிறது. தொலைதூரப் பேருந்துகளுக்காக பராமரிக்கப்படும் இரண்டு நிலையங்களில் இதுவும் ஒன்றாகும்.
மேற்கோள்கள்
பகுப்பு:தெலங்காணா போக்குவரத்து
போகம்பட்டி ஊராட்சி
போகம்பட்டி ஊராட்சி (Bogampatti Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள சூலூர் வட்டத்தில் அமைந்துள்ளது. இந்த ஊராட்சி, சூலூர் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1772 ஆகும். இவர்களில் பெண்கள் 880 பேரும் ஆண்கள் 892 பேரும் உள்ளனர்.
போக்குவரத்து வசதிகள்
இவ்வூருக்கு செல்ல உக்கடத்திலிருந்து 77A, 37 போன்ற அரசு பேருந்துகள் இயங்குகின்றன.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சுல்தான்பேட்டை ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
தீக்குச்சி (திரைப்படம்)
தீக்குச்சி (Theekuchi என்பது 2008 ஆண்டைய இந்திய தமிழ் அதிரடித் திரைப்படம் ஆகும்.  ஏ. எல். ராஜா இயக்கிய இப்படத்தில் முன்னணி வேடங்களில் ஜெய் வர்மா, புதுமுகம் மைத்ரி ஆகியோர் நடித்துள்ளனர். வடிவேலு, சந்தானம், பானுப்பிரியா, ஆஷிஷ் வித்யார்த்தி, தண்டபாணி ஆகியோர் துணை வேடங்களில் நடித்துள்ளனர். சிறீகாந்து தேவா இசையமைத்துள்ளார். இந்த படம் 14 மார்ச் 2008 அன்று வெளியிடப்பட்டது.  இப்படம் வினுத லால் மற்றும் பிரம்மானந்தம் ஆகியோரைக் கொண்டு கூடுதல் காட்சிகள் எடுக்கபட்டு  தெலுங்கு மொழியில் அகிரவ்வா என்ற பெயரில் மொழிமாற்றம் செய்யபட்டு  2014 இல் வெளியிடப்பட்டது.
கதை
அரசாங்க நிலத்தில் ஒரு பள்ளியைக் கட்ட விரும்பிய தனது தாயை ( பானுப்ரியா ) கொன்றவர்களைப் பழிவாங்கும் நோக்கில் சக்தி (ஜெய் வர்மா) ஈடுபட்டுள்ளார். உள்ளூர் கள்ளசாராய வியாபாரியும் ரவுடியுமான பசுபதி பாண்டியன் ( ஆஷிஷ் வித்யார்த்தி ), கல்வி அமைச்சரின் ( தண்டபாணி ) உதவியுடன், சுயநிதி தனியார் பொறியியல் கல்லூரியைத் துவக்குகிறார். கட்டாய நன்கொடைகளைப் பெற்று, கல்லூரியில் சேர்க்கைகளை நடத்துவதன் மூலம் பசுபதி பணக்காரராகவும் சக்திவாய்ந்தவராகவும் மாறுகிறார். பணம் செலுத்த இயலாத ஏழை மாணவர்கள் தற்கொலை செய்து கொள்கிறார்கள் அல்லது காணாமல் போகிறார்கள். சக்தியும் பசுபதியின் மகளான கதாநாயகி (மித்ரியா) உட்பட அவரது நண்பர்களும் கல்லூரி வளாகத்தில் நடந்து வரும் அநீதிக்ககு  எதிராக போராடுகிறார்கள். அவர்கள் இறுதியில் எவ்வாறு வெற்றிபெற்று நீதியை நிலைநாட்டுகிறார்கள் என்பதுதான் திரைப்படம்.
தயாரிப்பு
தீக்குச்சி படத்தை ஸ்டார் மூவி மேக்கருக்காக ஜி. ஏ. லூகாஸ் தயாரித்தார். முன்னதாக பார்த்திபன் நடித்த நினைக்கத்த நாளில்லை படத்தை இயக்கிய ''ஏ. எல். ராஜன்'' இப்படத்தின் இயக்குநராக தேர்வு செய்யப்பட்டார். டிஸ்கோ சாந்தியின் சகோதரரும், முன்பு அழகிய தீயே படத்தில் நடித்தவருமான ஜெய் வர்மா படத்தின் முக்கிய கதாபாத்திரத்தில் நடிக்க தேர்வு செய்யப்பட்டார். எஸ். எஸ். ராஜேந்திரன் 2014 இல் இறப்பதற்கு முன்பு கடைசியாக நடித்த படம் இதுவாகும்.
இந்த படம் 2005 ஆம் ஆண்டில் தொடங்கப்பட்டு மதுரை, திருப்பரங்குன்றம், கொடைக்கானல், நாகர்கோயில், கன்னியாகுமரி ஆகிய இடங்களில் படப்பிடிப்பு நடத்தபட்டது. தயாரிப்பாளர் தங்களுக்கு சம்பளம் கொடுக்கவில்லை என்று கேரளாவைச் சேர்ந்த நடிகைகள் புகார் கூறியபோது படம் சர்ச்சைக்கு உள்ளானது. படப்பிடிப்பு 2006 இல் முடிவடைந்தது. 2007 இல் வெளியிட முடிவு செய்யப்பட்டது, ஆனால் அது தவறிப்போய் இது 2008 இல் வெளியிடப்பட்டது.
இசை
படத்திற்கான இசையை சிறீகாந்து தேவா அமைக்க, பா. விஜய், சினேகன், நந்தலாலா, விஜய் சாகர். ஜெயர்வி ஆகியோர் பாடல் வரிகளை எழுதினர்.
வெளி இணைப்புகள்
பகுப்பு:சிறீகாந்து தேவா இசையமைத்த திரைப்படங்கள் பகுப்பு:2008 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
பிரேம் மாத்தூர்
பிரேம் மாத்தூர், இந்தியாவின் உத்தரப்பிரதேசத்தின் அலகாபாத்தைச் சேர்ந்த பெண் விமானியாவார். இந்தியாவின் முதல் பெண் விமானி மற்றும் விமானத்தலைவர் என்ற பெருமையை பெற்றுள்ள இவர், 1947 ஆம் ஆண்டில் தனது வணிக விமானி உரிமத்தைப் பெற்றுள்ளார்  மேலும் 1949 ஆம் ஆண்டில் நடைபெற்ற, இந்திய  தேசிய விமானப் பந்தயத்தில் வென்று சாதனை படைத்துள்ளார்,
ஆரம்ப கால வாழ்க்கை
பிரேம் மாத்தூர், 17 ஜனவரி 1910 அன்று உத்தரப்பிரதேசத்தில் உள்ள அலிகாரில் பிறந்தவர். ஆனால் அவரது தந்தை வேலையின் காரணமாக அலகாபாத்திற்கு மாற்றப்பட்டதால், குடும்பத்துடன் அலகாபாத்திற்கு குடிபெயர்ந்து, அங்குள்ள அன்னி பெசன்ட் பள்ளியில் பள்ளிப் படிப்பையும், எவிங் கிறிஸ்டியன் கல்லூரியில் உயர்நிலைப் படிப்பையும் முடித்துள்ளார். அலகாபாத் பல்கலைக்கழகத்தில் இளங்கலைப் படிப்பினை பயின்றுள்ளார். இல் பிறந்தார்.
ராட்சசி (2019 திரைப்படம்)
இந்த படம் 2020இல் கோல்ட்மினாஸ் டெலிஃபிலிம்ஸால் இந்தியில் மேடம் கீதா ராணி என மொழி மாற்றம் செய்யப்பட்டு வெளியிடப்பட்டது. இது யூடியூபில் நல்ல வரவேற்பைப் பெற்றது. 9 மாதங்களுக்குள் 180 மில்லியனுக்கும் அதிகமான பார்வைகளைப் பெற்றது.
ஒலிப்பதிவு
சீன் ரோல்டன் இசையமைத்த படத்தின் 5 பாடல்களைக் கொண்ட இசை, 20 சீன் 2019 அன்று வெளியிடப்பட்டது. பாடல்களை யுகபாரதி, தனிக்கொடி, சீன் ரோல்டன், சை. கௌதம்ராஜ் ஆகியோர் எழுதியுள்ளனர்.
வெளி இணைப்புகள்
பகுப்பு:இந்திய நாடகத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2019 தமிழ்த் திரைப்படங்கள் பகுப்பு:ஜோதிகா நடித்த திரைப்படங்கள்
பிரேம் மாத்தூர்
தொழில் வாழ்க்கை
அதன்படி தகுந்த விமானப்பயிற்சி பெற்று, வணிக விமானங்களை ஓட்டுவதற்கான விமானி உரிமத்தையும் 1947 ஆம் ஆண்டில், பிரேம் பெற்றுள்ளார். ஆனால் அப்போதிருந்த எந்த ஒரு விமான நிறுவனமும் அவருக்கு வேலை அளிக்காமல் நிராகரித்தது, இறுதியில் 1947 ஆம் ஆண்டு ஹைதராபாத்தில் உள்ள டெக்கான் ஏர்வேஸ் நிறுவனத்தில் இவரின் முப்பத்தெட்டாவது வயதிலே தான் துணை விமானியாக சம்பளம் ஏதும் இல்லாமல் பணிபுரிய வாய்ப்பு கொடுக்கப்பட்டது. துணை விமானியாக தனது முதல் விமான பயணத்தை தொடங்கிய பிரேமுக்கு, இந்திரா காந்தி, லால் பகதூர் சாஸ்திரி மற்றும் லேடி மவுண்ட்பேட்டன் போன்ற உயர்மட்ட நபர்களை விமானத்தில் பறக்கச்செய்யும் வாய்ப்பும் கிடைத்துள்ளது.
முதன்மை விமானியாக, தேவையான விமான பயண நேரங்களை பூர்த்தி செய்த பிறகும் கூட, பெண் என்ற ஒரே காரணத்தினால் அவருக்கு விமானியாகும் வாய்ப்பு அந்த நிறுவனத்தால் கொடுக்கப்படவில்லை. எனவே அங்கிருந்து வெளியேறிய பிரேம், டெல்லிக்கு குடிபெயர்ந்தார், அங்கு ஜிடி பிர்லாவின் தனியார் விமானத்தின் விமானியாக பொறுப்பேற்று, பறந்துள்ளார். அதன் பிறகு அவர் 1953 ஆம் ஆண்டில் இந்தியன் ஏர்லைன்ஸ் நிறுவனத்தில் விமானியாக பணியில் சேர்ந்து, பணிக்காலம் முழுவதுமாக பணிபுரிந்து விமானத்தலைவராக ஓய்வு பெற்றுள்ளார்.
விருதுகள்
பன்னாட்டு வான் போக்குவரத்து சங்க உறுப்பினர் நாடுகளில் முதலாவதாக பெண் விமானியை பணியில் அமர்த்திய நாடு என்ற பெருமையை இந்தியாவிற்கு பெற்று தந்த பிரேம், 1947 ஆம் ஆண்டில் நடைபெற்ற இந்திய தேசிய விமானப் பந்தயத்தில் ஒரே ஒரு பெண் விமானியாக கலந்துகொண்டு, பிற ஆண் விமானிகளை வென்று, முதலாவதாக வெற்றி பெற்றுள்ளார்.
தனிப்பட்ட வாழ்க்கை
பிரேம், உத்தரபிரதேச மாநிலம் அலகாபாத்தைச் சேர்ந்த ஹரி கிருஷ்ணா மாத்தூர் என்பவரை மணந்துள்ளார். இத்தம்பதியினருக்கு ஆறு குழந்தைகள் பிறந்தனர். பிரேம் தனது எண்பத்திரெண்டாவது வயதில் 22 டிசம்பர் 1992 அன்று வயது முதிர்வின் காரணமாக மரணித்துள்ளார்,
மேற்கோள்கள்
பகுப்பு:1992 இறப்புகள் பகுப்பு:1910 பிறப்புகள் பகுப்பு:வானூர்தியியல் முன்னோடிகள் பகுப்பு:இந்தியப் பெண் விமானிகள் பகுப்பு:இந்தியப் பெண்கள்
சூரியா சென்
சூரியா சென் (Surya Sen) (22 மார்ச் 1894 - 12 சனவரி 1934)  பிரித்தானிய இந்தியாவின்   வங்காளத்தில் உள்ள சிட்டகாங் நகரத்தில் பிறந்த இந்திய விடுதலை இயக்க வீரர் ஆவார். பிரித்தானிய இந்திய அரசுக்கு எதிராக, 1930-இல் சிட்டகாங் ஆயுத கிடங்கை சூறையாடும் புரட்சியில் ஈடுபட்டதன் மூலம் அறியப்பட்டவர். சிட்டகாங் நகரத்தில் சூரியா சென் ஆசிரியராக பணியாற்றியவர். வங்காள மக்கள் சூரியா சென்னை மாஸ்டர் என்று மரியாதையுடன் அழைத்தனர்.
முர்சிதாபாத் மாவட்டத்தின் தலைமையிட நகரமான பெஹரம்பூரில் 1916-இல் கல்லூரியில் இளங்கலை பட்டப்படிப்பு படித்துக் கொண்டிருக்கும் போதே இந்திய விடுதலை இயக்கத்தின் பால் ஈர்க்கப்பட்டவர்.
இளமை வாழ்க்கை
சூரியகுமார் சென் 22 மார்ச் 1894-இல் சிட்டகாங் பகுதியில் உள்ள நவபரா கிராமத்தில் பிறந்தவர். இவரது தந்தை இரமணிரஞ்சன் சென் பள்ளிக்கூட ஆசிரியர் ஆவார். சூரியகுமார் சென் கல்லூரி படிப்பின் போதே இளைஞர்களின் புரட்சிகர அமைப்பான அனுசீலன் சமிதியில் சேர்ந்தார். கல்லூரி படிப்பு முடிந்த பின் சிட்டகாங் மாவட்டத்தில் உள்ள நந்தன்கனான் பகுதியில் அமைந்த தேசியப் பள்ளியில் ஆசிரியராகச் சேர்ந்தார்.
சிட்டகாங் ஆயுத கிடங்கு சூறையாடல்
சூரியா சென் தனது புரட்சிகர குழுவினருடன் 18 ஏப்ரல் 1930 அன்று சிட்டகாங் நகரத்தில் உள்ள காவல்துறையினரின் ஆயுத கிடங்கை சூறையாட திட்டமிட்டார்.
இத்திட்டத்தை நிறைவேற்ற இவரது தலைமையிலான குழு ஒன்று முதலில் தொலைபேசி, தந்தி மற்றும் தொடருந்து  வசதிகளை செயலிழக்க செய்தித் தொடர்பு அமைப்புகளை முற்றிலும் அழித்து விட்டனர். இதனால் சிட்டகாங் நகரம் நாட்டின் பிற பகுதிகளுடன் செய்தித் தொடர்பு வசதிகளை இழந்தது. சூரியா சென் குழுவினர் ஆயுத கிடங்கில் இந்திய தேசியக் கொடியை ஏற்றிய பின்னர் ஆயுத கிடங்கை சூறையாடினர். பிரித்தானியக் காவல் துறையினருக்கும் புரட்சிகர குழுவினருக்கும் இடையே நடந்த மோதலில் பன்னிரண்டு இந்திய விடுதலை இயக்கத்தினர் இறந்தனர், பலர் கைது செய்யப்பட்டனர், சூரியா சென்னும் மற்றும் சிலரும் அங்கிருந்து ஓடி மறைந்து விட்டனர்.
சூரியா சென்னின் கைதும் மரணமும்
சூரியா சென் பிரித்தானிய காவல்துறையிடம் அகப்படாது தலைமறைவாக இருந்து கொண்டே இந்திய விடுதலை இயக்கத்திற்குப் புத்துணர்வு ஊட்டிக்கொண்டே இருந்தார். ஒரு முறை அவரது உறவினரான நேத்திரா சென் என்பவரின் வீட்டில் தலைமறைவாக இருந்த போது, பிப்ரவரி 1933 இல் பிரித்தானியக் காவல்துறையால் கைது செய்யப்பட்டார்.
சூரியா சென்னைத் தூக்கில் இடுவதற்கு முன்பாக, அவரது ஒவ்வொரு பற்களையும் குறடால் பிடுங்கி எறிந்தனர். பின்னர் கால்கள் மற்றும் கைகளில் உள்ள அனைத்து மூட்டெலும்புகளை சுத்தியால் உடைத்தனர். உணர்விழந்த நிலையில் இருந்த சூரியா சென்னை தூக்கு மேடையில் ஏற்றினர்.
அவரது இறப்பிற்குப் பின் சடலத்தை தடிமனான இரும்புப் பெட்டியில் வைத்து, பிரித்தானிய காவல் துறையினர், வங்காள விரிகுடாவில் எறிந்தனர்.
பிரபல கலாச்சாரத்தில் கருத்தோவியம்
இந்திய திரைப்பட இயக்குனர் அசுதேஷ் கவுரிகர் 2010-ஆம் ஆண்டில்  கேலின் ஹம் ஜி ஜான் சே  எனும் (Khelein Hum Jee Jaan Sey)  திரைப்படத்தில் சூரியா சென்னின் வாழ்க்கை படம் பிடித்து காட்டியுள்ளார். இத்திரைப்படத்தில் அபிஷேக் பச்சன் சூரியா சென்னாக நடித்துள்ளார்.
சூரியா சென் நடத்திய சிட்டகாங் ஆயுத கிடங்கி சூறையாடல் நிகழ்வை விளக்கும் வகையில், 2012-ஆம் ஆண்டில் தேவவிரத பெயின்   என்பவர் இயக்கிய சிட்டகாங்   எனும் திரைப்படத்தில்  மனோஜ் வாஜ்பாய்   என்ற திரைப்பட நடிகர் முக்கிய கதாபாத்திரத்தில் நடித்துள்ளார்.
வெளி இணைப்புகள்
பகுப்பு:இந்திய விடுதலைப் போராட்ட வீரர்கள் பகுப்பு:1894 பிறப்புகள் பகுப்பு:1934 இறப்புகள் பகுப்பு:இந்தியாவில் தூக்கிலிடப்பட்டவர்கள் பகுப்பு:இந்திய விடுதலைக்கு முன் தூக்கிலிடப்பட்டவர்கள்  பகுப்பு:வங்காள மக்கள் பகுப்பு:மேற்கு வங்காளத்தின் வரலாறு பகுப்பு:இந்தியப் புரட்சியாளர்கள்
மார்கரெட் பிளேம்சுட்டீடு
மார்கரெட் பிளேம்சுட்டீடு (Margaret Flamsteed) ( குக்கே எனப்பட்டவர்) (அண். 1670-1730) பிரித்தானியாவில் வானியலோடு தொடர்புகொண்ட முதல் பெண்மணியாவார். இவர் அரசு வானியலாளர் பிளேம்சுட்டீடை மணந்தார், ஜான் பிளேம்சுட்டீடின் இறப்புக்குப் பிறகு அவரது மிகவும் சிறந்த பணிகளைப் பதித்து வெளியிட்டார்: பிரித்தானியக் கொயெலெசுட்டிசு வரலாறு (1725), கொயெலெசுட்டிசு அட்டவணை (1729) எனும்   இந்த இரு நூல்களும் இவரின்றி வெளிவந்திருக்க முடியாது.
வானியலாரின் தோட்டம் எனும் கெவின்கோடின் நாடகத்தில் மார்கரெட் பிளேம்சுட்டீடு ஒரு பாத்திரமாவார்.
இளமை
சட்டத் தரணியின் மகளான இவர் எழுத்தும் எண்ணும் கசடறக் கற்ற பெண்மணி ஆவார்.
அரசு வானியலாருடனான வாழ்க்கை
திருமணம் ஆகும்போது மார்கரெட் பிளேம்சுட்டீடுக்கு அகவை22. அப்போது  ஜான் பிளேம்சுட்டீடின் அகவை ஆகும்;  இருவரும் 27 ஆண்டுகள் மணவாழ்க்கையில் வாழ்ந்துள்ளனர்.
திருமணத்துக்குப் பிறகான மார்கரெட்டின் கைக்குறிப்பேடுகள், கணிதவியலையும் வானியலையும் கற்பதில் அவருக்கு இருந்த ஆர்வத்தையும் வல்லமையையும் காட்டுகின்றன. பிளேம்சுட்டீடின் குறிப்புகளில் ஒரு பதிவு, தான் தன் நோக்கீடுகளை மனைவியின் உதவியுடன் மட்டும் செய்ததாகக் குறிப்பிடுகிறது. இதுவும் பிற சான்றுகளும் மார்கரெட் தொடர்ந்து அவரது உதவியாளராகப் பணிபுரிந்துள்ளமையையும் மார்கரெட் ஆர்வமுடன் கண்வரின் இரவு நோக்கீடுகளில் பங்கேற்றதையும் காட்டுகின்றன. இவர் பகலில் கணவருக்கான கடிதங்களை எழுதியும் படியெடுத்தும் வந்துள்ளார். குறிப்பாக கணவருக்குக் கைத்தடுமாற்றம் ஏற்பட்ட பிறகு இப்பணி கூடியுள்ளது.
ஜானின் வீட்டுப் பொறுப்பும் அவரது உதவியாளர்கள், மாணவர்கள், அவரைப் பார்க்க வருபவர்கள் சார்ந்த கவனிப்புகளும் மார்கரெட்டிடமே இருந்துள்ளது.
ஜான் பிளேம்சுட்டீடு இறப்புக்குப் பிறகு
ஜான் பிளேம்சுட்டீடின் 1719 ஆண்டு இறப்புக்குப் பிறகு, அவரது இருநூல்களின் பதிப்பும் வெளியீடும் மார்கரெட்டின் மேற்பார்வையில் நடந்தேறின. பிரித்தானியக் கொயெலெசுட்டிசு வரலாறு எனும்  நூல் 1725 இலும் கொயெலெசுட்டிசு அட்டவணை எனும் நூல் 1729 இலும் மார்கரெட்டால் வெளியிடப்பட்டன. இவ்ருக்கு யோசாப்பு கிறாத்துவைட்டும் ஆபிரகாம் சார்ப்பும் உதவினர். இவர்கள் இருவரும் ஜானின் உதவியாளர்களாக இருந்தவர்கள் ஆவர். இந்த இருநூல்களையும் வெளியிட பேரளவு செலவு ஆகியுள்ளது. தன் கணவரின் தோட்டச் சொத்து சார்ந்த சிக்கலான துறப்பு ந்டவடிக்கைகளுக்கு இடையிலும் 1720  இல் தென்கடல் குமிழி நிறுவனம் சரிந்ததால் தன் பணவைப்புகள் குறைந்துவரும் நிலையிலும் இந்நூல்களைத் தளராமல் மார்கரெட் வெளியிட்டுள்ளார்.
கொயெலெசுட்டிசு அட்டவணை வெளியிட்ட ஒராண்டுக்குள் மார்கரெட் பிளேம்சுட்டீடு தன் 60 ஆகவையில் இறந்தார்.
மேற்கோள்கள்
பகுப்பு:ஆங்கிலேய வானியலாளர்கள் பகுப்பு:பெண் வானியலாளர்கள் பகுப்பு:அயர்லாந்து பெண் அறிவியலாளர்கள்
கும்ரான்
கும்ரான் (Qumran, קומראן; خربة قمران Khirbet Qumran) என்பது மேற்குக் கரையில் அமைந்துள்ள ஓர் தொல்பொருளியற் களம். இது இசுரேலிய குடியிருப்புப் பகுதி, கிப்புட்சு ஆகியவற்றுக்கு அருகில், சாக்கடலின் வடமேற்கு கரையிலிருந்து ஒரு மைல் தொலைவில் வறண்ட பீடபூமி மீது அமைந்துள்ளது. கெலேனிய கால குடியிருப்பு ஜோன் கைக்கானூசு ஆட்சிக்காலத்தில் கி.மு 134-104 க்கு இடைப்பட்ட அல்லது பிற்பட்ட காலத்தில் உருவாக்கப்பட்டு, கி.பி 68 அல்லது அதன் பின்னர் உரோமைப் பேரரசால் அழிக்கப்படும் வரை குடியிருப்பாக இருந்தது. சாக்கடல் சுருள் ஏடுகள் மறைத்து வைக்கப்பட்ட, நேரான பாலைவன செங்குத்துப் பாறைகள், தாழ்வுப் பகுதிகள்  சுண்ணாம்புக்கல் பாறை மேல் தளம் கொண்ட கும்ரான் குகைகளுக்கு அண்மித்த குடியிருப்புக்கள் நன்றாக அறியப்பட்டவை.
வெளி இணைப்பு
பகுப்பு:இசுரேலில் உள்ள மலைகள்
தர்மராஜஸ்வரர் குடைவரைக் கோயில்
தர்மராஜஸ்வரர் குடைவரைக் கோயில் (Dharmrajeshwar) (धर्मराजेश्वर) இந்தியாவின் மத்தியப் பிரதேச மாநிலத்தின் மண்டசௌர் மாவட்டத்தில், கரோத் தாலுக்காவில் இந்தியக் குடைவரைக் கட்டிடக்கலையில் அமைந்த பௌத்தம், சமணம் மற்றும் இந்து சமயங்களின் குடைவரைக் கோயில்களின் தொகுதியாகும்.
தர்மராஜஸ்வர் குடைவரைக் கோயில், எல்லோரா கைலாசநாதர் கோவில் போன்று மலையை மேலிருந்து குடைந்து வடிவக்கப்பட்டதாகும்.
இதன் உண்மையான பெயர் தம்நார் என்பதாகும். (धमनार).
தர்மராஜஸ்வரர் கோயில்
தர்மராஜஸ்வரர் குடைவரைக் கோயில் 50 மீட்டர் நிளமும், 20 மீட்டர் அகலமும், 9 மீட்டர் ஆழமும் கொண்டது. இதன் நடுவில் 14.5 மீட்டர் நீளமும், 10 மீட்டர் நீளமும் கொண்ட பெரிய கோயிலில் பெரிய சிவ லிங்கமும் மற்றும் விஷ்ணு சிற்பங்கள் உள்ளது. மேலும் இலக்குமி, பைரவர், காளி, கருடன், பார்வதி தெயவங்களின் சிற்பங்கள் செதுக்கப்பட்டுள்ளது.இக்குடைவரைக் கோயில் சிவன் மற்றும் விஷ்ணு வழிபாடுகளுக்கு உரியதாக உள்ளது.
குகைகள்
thumb|300px|தம்நார் குடைவரைக் கோயில் இவிடத்தில் உள்ள குகைகளில், 7ஆம் நூற்றாண்டில் நிறுவப்பட்ட பௌத்தர்களின் விகாரங்கள், தூபிகள், சைத்தியங்கள் செதுக்கி உருவாக்கப்பட்டுள்ளது. இதனை சந்தனகிரி என்பர்.
ஜான் டெர்ரிக்
ஜான் டெர்ரிக் (John Derrick, பிறப்பு: 1538, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.
வெளி இணைப்பு
பகுப்பு:இங்கிலாந்துத் துடுப்பாட்டக்காரர்கள் பகுப்பு:1538 பிறப்புகள்
ஊரங்காணி ஊராட்சி
ஊரங்காணி ஊராட்சி (Urangani Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள சங்கராபுரம் வட்டாரத்தில் அமைந்துள்ளது. இந்த ஊராட்சி, சங்கராபுரம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1804 ஆகும். இவர்களில் பெண்கள் 900 பேரும் ஆண்கள் 904 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கற்பிட்டி பிரதேச செயலாளர் பிரிவு
கற்பிட்டி பிரதேச செயலாளர் பிரிவு (Kalpitiya Divisional Secretariat, කල්පිටිය ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமேல் மாகாணத்தில் உள்ள புத்தளம் மாவட்டத்தில் உள்ளது. இப்பிரிவு துணை நிர்வாக அலகுகளாக 31 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 86019 ஆகக் காணப்பட்டது.
வெளியிணைப்புக்கள்
பகுப்பு:புத்தளம் மாவட்டப் பிரதேச செயலாளர் பிரிவுகள்
விளைநிலம்
விளைநிலம் என்பது பயிர் விளைவிக்கக்கூடிய நிலமாகும். 2008 நிலவரப்படி, உலகின் மொத்த விளைநிலம் 13,805,153 km² ஆகும்.
நீர்ப்பாசனம், காடழிப்பு, பாலைவனமாதல், பெருநகரங்களின் விரிவாக்கம் போன்ற மாந்தச் செயற்பாடுகள், தட்பவெப்ப மாறுபாடுகள் காரணாமாக, வட்டார அளவிலும் சரி, உலக அளவிலும் சரி விளைநிலங்களின் அளவு மாறிக் கொண்டே இருக்கிறது. ஆய்வாளர்கள் இந்த மாற்றங்களின் காரணமாக உணவு உற்பத்தியில் ஏற்படும் மாற்றங்களை ஆய்ந்து வருகிறார்கள்.
நிலவரலாற்றுக் காலத்தில் ஆறுகளும் கடல்களும் விட்டுச் சென்ற படுகைகள் உள்ள நிலங்களே நல்ல விளைச்சல் தரக்கூடிய நிலங்களாக உள்ளன. எனினும் நவீன உலகில், வெள்ளக்கட்டுப்பாடு உள்ள பகுதிகளில் முன்பு போல் ஆற்று வெள்ளம் பாய்ந்து வளமான மண்ணை விட்டுச் செல்வதில்லை.
சான்றுகள்
பகுப்பு:வேளாண்மை
டெர்ட்-பியூட்டைல் புரோமைடு
டெர்ட்-பியூட்டைல் புரோமைடு (tert-Butyl bromide) என்பது C4H9Br  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவிணைய பியூட்டைல் புரோமைடு என்ற பெயராலும் இதை அழைக்கலாம். மூவிணைய பியூட்டைல் கார்பன் சட்டகத்தில் புரோமினை பதிலீடு செய்த சேர்மமாக இது உருவாகிறது. கரிம வேதியியலில் செயற்கை முறையில் கரிமச் சேர்மங்களை தயாரிக்க மூலப்பொருளாக இதைப் பயன்படுத்துகிறார்கள். 1-புரோமோபியூட்டேன், 2-புரோமோபியூட்டேன் ஆகியனவற்றை டெர்ட்-பியூட்டைல் புரோமைடு மாற்றியமாகப் பெற்றுள்ளது.
மேற்கோள்கள்
பகுப்பு:மூவிணைய பியூட்டைல் சேர்மங்கள் பகுப்பு:புரோமோ ஆல்க்கேன்கள்
காவலாகுறிச்சி ஊராட்சி
காவலாகுறிச்சி ஊராட்சி (Kavalakuruchi Gram Panchayat), தமிழ்நாட்டின் தென்காசி மாவட்டத்தில் உள்ள ஆலங்குளம் ஊராட்சி ஒன்றியத்தில் அமைந்துள்ளது. இந்த ஊராட்சி, ஆலங்குளம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3765 ஆகும். இவர்களில் பெண்கள் 1907 பேரும் ஆண்கள் 1858 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திசைத் திசையன்
கணிதத்தில் திசைத் திசையன் (direction vector) என்பது ஒரு கோட்டுத்துண்டைக் குறிக்கும் ஒரு திசையன். இது ஒரு கோட்டின் திசையைத் தருகிறது.
D -ன் கோடுகோட்டின் மீது அமையும் இரு வெவ்வேறான புள்ளிகள் A, B எனில் கீழ்க்காணும் திசையன், D -ன் திசைத் திசையன் ஆகும்:
v என்பது கோட்டுத்துண்டு D -ன் திசைத் திசையனாக இருந்தால், kv  -ம் அதன் திசைத் திசையனாக இருக்கும். (k ஒரு பூச்சியமற்ற திசையிலி) k -ன் வெவ்வேறு மதிப்புகளுக்குக் கிடைக்கும் kv -க்கள் எல்லாம் D  -ன் திசைத் திசையன்களாக அமையும். சில சமயங்களில் திசைத் திசையன்கள் அலகு திசையன்களாக வரையறுக்கப்படுகின்றன. அப்பொழுது ஒரு கோட்டிற்கு ஒன்றுக்கொன்று எதிர்க் குறி கொண்ட இரண்டே இரண்டு திசைத் திசையன்கள் (அளவில் சமமானவை, திசையில் எதிரானவை) மட்டும் இருக்கும்.
R2 -ல் அமைந்த ஒரு கோட்டின் திசைத் திசையன்
இரு பரிமாண யூக்ளிடின் வெளியில் ஒரு கோடானது (D) பின்வரும் சமன்பாட்டின் தீர்வுகளால் ஆனதாகும்:
ஒரு கோட்டின் துணையலகுச் சமன்பாடு
யூக்ளிடின் வெளியில் (எப்பரிமாணமாக இருந்தாலும்) தரப்பட்ட புள்ளி a வழிச் செல்வதும் திசைத் திசையன் v (பூச்சியமற்ற திசையன்) கொண்டதுமான ஒரு கோட்டின் துணையலகுச் சமன்பாடு:
இதிலுள்ள துணையலகு t -ன் மதிப்பு -∞ லிருந்து +∞ வரை அமையும்.
வெளி இணைப்புகள்
பகுப்பு:திசையன்கள்
நிஞ்சா ரோபோக்கள்
right|thumb|தொடரின் பெயர் ஜப்பானிய எழுத்துக்களில்
நிஞ்சா ரோபோக்கள்(ஜப்:忍者戦士飛影) அல்லது நிஞ்சா சென்ஷி டொபிக்காகே என்பது மெக்கா வகையைச் சார்ந்த ஒரு ஜப்பானிய அனிமே தொடராகும். இந்தத் தொடர் 8 அக்டோபர் 1985இல் இருந்து 14 ஜூலை 1986 வரை நிப்போன் தொலைக்காட்சியில் ஒளிபரப்பட்டது.
இந்தத் தொடர் தென் - ஆசியா, தென்கிழக்காசிய மற்றும் ஆஸ்திரேலியாவில் கார்ட்டூன் நெட்வொர்க் தொலைக்காட்சியினால் ஒளிபரப்பப்பட்டது. இதேத் தொடல் பல்வேறு தொலைக்காட்சி நிறுவணங்களால் ரஷ்யா, பிலிப்பைன்ஸ், பிரான்ஸ், சிலி, மெக்ஸிகோ முதலியா நாடுகளில் ஒளிபரப்பப்பட்டது.
கதைச்சுருக்கம்
செவ்வாய் கிரகத்தில் வசிக்கும் ஜோ, வேற்றுகிரகவாசிகளுக்குள் நடக்கும் போரை ஒரு நாள் பார்க்கிறான். அந்தப் போரில் ஸபூம் கிரகத்தில் இருந்து வந்தவர்கள் ராடுரியோ கிரகத்தின் இளவரசியான ரொமினாவை தாக்குகின்றனர். இளவரசி ரொமினா பிரபஞ்சத்த்தையே கைப்பற்ற நினைக்கும் ஸபூம் கிரக அரசனிடமிருந்து தப்பித்து செவ்வாய் கிரகத்தில் தரையிறங்கியவள். 'ஐஸ் லாண்டர்' என்ற தளபதியும் அவளுடன் இருக்கின்றான். அவளை தொடர்ந்து ஸபூம் கிரகத்தினரும் செவ்வாயில் தரையிறங்கி ரொமினாவின் விண்கலத்தை தாக்கிய வண்ணம் இருக்கின்றனர்.
இவ்வாறு ஸபூம் கிரகத்தினரை எதிர்த்து மோதி தோற்கும் நிலையில், எங்கிருந்தோ டொபிக்காகே(சைபர்டிரான்) என்ற நிஞ்சா ரோபோ இவர்களுக்கு உதவி செய்து இவர்களை காப்பாற்றுகிறது. இந்த சைபர்டிரான் அந்த மூன்று நிஞ்சா ரோபோக்களுடனும் இணையும் திறன் கொண்டது. சைபர்டிரான் மூன்று ரோபோக்களுடன் இணைந்து வெவ்வேறு விதமாக உருமாறி எதிரிகளை தொற்கடிக்கிறது. பிறகு பலவிதமான சம்பவங்கள் நிகழ்கின்றன. ஐஸ்லாண்டர் ரொமினாவுக்கு துரோகம் இழைத்து ஸபூம் கிரகத்தாருடன் சேர்ந்து விடுகிறான். ஜோவும் ஒரு சம்பவத்தினால் சைபர்டிரானுடன் இணைந்து அதை கட்டுப்படுத்தும் ஆற்றல் பெறுகிறான். ஜோவும் ஐஸ்லேண்டரும் பெரும் எதிரிகள் ஆகி இருவரும் அவ்வப்பொது சண்டையிடுகின்றனர்.
ஜோ சைபர்டிரானை கட்டுப்படுத்துவதுப் போலவே, ஒரு கட்டத்தில் ஐஸ் லாண்டரும் 'மான்டிஸ்' என்ற சக்தி வாய்ந்த ரோபோவைக் கட்டுப்படுத்திகிறான். இவ்விருவரும் தத்தம் ரோபோக்களை வைத்துக்கொண்டு ஒருவருக்கெதிராக ஒருவர் மோதிக்கொள்கின்றனர்.
இறுதியில் ஜோ எவ்வாறு பூமியையும் ரொமினாவின் கிரகமான ராடுரியோயும் காப்பாற்றுகிறான் என்பது தான் கதை.
ஐஸ் லாண்டர்
ரொமினாவினுடைய கிரகத்தின் தளபதி இவர். ஜோவின் மீது கொண்ட வெறுப்பின் காரணமாக ஐஸ் லாண்டர் ரொமினாவுக்கு துரோகம் இழைத்து விட்டு ஸபூம் அரசனுடன் கூட்டுச்சேர்கிறான். ஆரம்பத்தில் எந்த ரோபோவையும் கட்டுப்படுத்தாமல் இருந்தாலும், பின்னர் மாண்டிஸ் என்ற ரோபோவுடன் ஒன்று சேர்கிறான்.
வெளி இணைப்புகள்
பகுப்பு:அனிமே
வீரவநல்லூர் வாணுவ பால சுப்பிரமணியசுவாமி கோயில்
வீரவநல்லூர் வாணுவ பால சுப்பிரமணியசுவாமி கோயில் தமிழ்நாட்டில் திருநெல்வேலி மாவட்டம், வீரவநல்லூர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பாலசுப்பிரமணியர், வள்ளி, தெய்வானை சன்னதிகளும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. ஐப்பசி மாதம் கந்தசஷ்டி முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பீட்டா கரோட்டீன்
பீட்டா கரோட்டீன் (β-Carotene) தாவரங்களிலும், பழங்களிலும் உள்ள ஒரு அடர்செம்மஞ்சள் (ஆரஞ்சு) நிறமியாகும். இது ஒரு கரிமச் சேர்மமாகும். வேதியியல் முறைப்படி ஐதரோகார்பனாகவும், ஐசோபிரீன் பகுதிகளிலிருந்து (அலகுகளிலிருந்து) வருவிக்கப்படுவதால் குறிப்பாக டெர்பீனாய்டுகளாகவும் (ஐசோபிரெனாய்டு) வகைப்படுத்தப்படுகின்றன. பீட்டா கரோட்டீன் ஜெரனைல்ஜெரனைல் பைரோபாஸ்பேட்டிலிருந்து உயிர்வேதியியல் முறையில் தொகுக்கப்படுகிறது.
மேற்கோள்கள்
பகுப்பு:உயிர்வேதியியல் பகுப்பு:வேதியியல் பரிசோதனைகள் பகுப்பு:நீரகக்கரிமங்கள் பகுப்பு:உயிர்ச்சத்துக்கள்
மாணிக்கப்பங்கு ஊராட்சி
மாணிக்கப்பங்கு ஊராட்சி (Manikapangu Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள செம்பனார் கோயில் வட்டாரத்தில் அமைந்துள்ளது. இந்த ஊராட்சி, பூம்புகார் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4460 ஆகும். இவர்களில் பெண்கள் 2228 பேரும் ஆண்கள் 2232 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டையைசோநோனைல் தாலேட்டு
டையைசோநோனைல் தாலேட்டு (Diisononyl phthalate) என்பது C26H42O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நெகிழியாக்கியாகப் பயன்படுத்தப்படும் ஒரு தாலேட்டு சேர்மம் என்று இது வகைப்படுத்தப்படுகிறது. தாலிக் அமிலத்தின் ஐசோநோனைல் எசுத்தர்களின் கலவையாக டையைசோநோனைல் தாலேட்டு காணப்படுகிறது. பலவகையான நெகிழிகளில் இது பயன்படுத்தப்படுகிறது.
டையைசோநோனைல் தாலேட்டு, டையைசோடெசைல் தாலேட்டுகளை 9 மி.கி/கிலோ அளவிற்கு ஐரோப்பிய ஒன்றியம் உணவு தொடர்பு பொருட்களிலிருந்து அதிகபட்ச குறிப்பிட்ட இடம்பெயர்வு வரம்பாக  நிர்ணயித்துள்ளது. முன்மொழிவு சட்ட வரைவு 65 இன் கீழ் டையைசோநோனைல் தாலேட்டு புற்றுநோயை ஏற்படுத்தும் ஓர் அறியப்பட்ட வேதிப்பொருள் என கலிபோர்னியா மாநிலத்தில் பட்டியலிடப்பட்டுள்ளது.
சுற்றுச்சூழலுடன் தொடர்பு கொண்டுள்ள டையைசோநோனைல் தாலேட்டு சேர்மத்தின் செறிவு வரிக்குதிரை மீன் இனத்தின் உள்ளமைப்புகளை சீர்குலைத்து, பாலின  முறை இனப்பெருக்கத்தை பாதிக்கிறது என்று ஆய்வுகள் கண்டறிந்துள்ளன. நீர்வாழ் உயிரினங்களில் புற நரம்பு மண்டலத்தைப் பாதித்து மேலும் பல தீய விளைவுகளை உண்டாக்கவும் இது காரணமாகிறது. இதைத் தவிர கொழுப்புமிகு ஈரல் போன்ற கொழுப்பு வளர்சிதை மாற்ற சிக்கல்களும் இதனால் உண்டாகிறது எனவும் ஆய்வுகள் கூறுகின்றன.
ஐரோப்பிய ஒன்றியத்தின் இடர் மதிப்பீட்டுக் குழு 2018 ஆம் ஆண்டு மார்ச்சு மாதத்தில் அந்நாட்டு ஒழுங்குமுறை சட்ட்த்தின் கீழ் டையைசோநோனைல் தாலேட்டு சேர்மம் இனப்பெருக்க விளைவுகளுக்கான வகைப்படுத்தலுக்கு உட்பட்டதென உத்தரவாதம் அளிக்கவில்லை என்று தெரிவித்துள்ளது.
மேற்கோள்கள்
பகுப்பு:தாலேட்டு எசுத்தர்கள் பகுப்பு:நெகிழியாக்கிகள்
கிரிஜா வைத்தியநாதன்
கிரிஜா வைத்தியநாதன் (Girija Vaidyanathan, பிறப்பு:1 சூலை 1959) இந்தியாவின் தமிழ்நாட்டைச் சேர்ந்தவர். 1981-ஆம் ஆண்டில் இந்திய ஆட்சிப்பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.
வாழ்க்கை குறிப்புகள்
இவரது தந்தை ச. வெங்கிடரமணன் இந்திய ரிசர்வ் வங்கியின் ஆளுநராக (1990 - 1992) இருந்தவர்.
இவர் பிரபல நடிகரும் அரசியல்வாதியுமான எஸ். வி. சேகரின் மைத்துனியாவார்.
கல்வி
இயற்பியலில் முதுநிலை படிப்பும், நல வாழ்வு பொருளாதாரத்தில் முனைவர் பட்டமும் பெற்றவர்.
1981 ஆம் ஆண்டு இந்திய ஆட்சிப் பணி தேர்வில் பெண்களில் முதல் இடத்தையும், தேர்வுக்குத் தோற்றிய ஒரு லட்சத்துக்கும் மேற்பட்டவர்களில் ஒன்பதாவது இடத்தையும் பெற்றார்.
அரசுப் பணிகள்
2011-இல் சுகாதாரச் செயலராக இருந்த கிரிஜா வைத்தியநாதன், ஏற்கனவே செயல்பாட்டில் இருந்த முதலமைச்சர் காப்பீட்டுத் திட்டத்தை புதிதாக வடிவமைத்தவர். மேலும் தமிழ்நாட்டின் நிதித்துறை, பள்ளிக் கல்வித் துறை, நில நிர்வாகத் துறை, சுகாதாரத்துறை, வேளாண்மைத் துறைகளில் பணியாற்றியவர்.
2016-இல் கூடுதல் தலைமைச் செயலாளராக பதவி வகித்து வந்த கிரிஜா வைத்தியநாதன், நில நிர்வாகம் மற்றும் வருவாய் துறை ஆணையராகவும் பொறுப்பு வகித்து வந்தார்.
தலைமைச் செயலர் பதவியில்
தமிழ்நாடு அரசின் தலைமைச் செயலராக 22 டிசம்பர் 2016 அன்று தமிழக ஆளுநரால் கிரிஜா வைத்தியநாதன் நியமிக்கப்பட்டு, 2019 வரை அப்பதவியயை வகித்தார் .நிர்வாக சீர்திருத்தம், கண்காணிப்பு ஆணையர் ஆகிய பதவிகள் கூடுதல் பொறுப்பாக வழங்கப்பட்டன.
இவர் தமிழ் நாட்டின் 45 ஆவது தலைமைச் செயலராவார் என்பதுடன் நான்காவது பெண் தலைமைச் செயலருமாவார். இதற்கு முன்னர் லட்சுமி பிரானேஷ், எஸ். மாலதி, ஷீலா பாலகிருஷ்ணன் ஆகிய பெண்கள் தலைமைச் செயலர்களாகப் பணியாற்றியுள்ளனர்.
மேற்கோள்கள்
பகுப்பு:இந்திய ஆட்சிப் பணி அலுவலர்கள் பகுப்பு:வாழும் நபர்கள் பகுப்பு:1959 பிறப்புகள்
டேவிட் டேஷான்
வெளி இணைப்பு
டேவிட் டேஷான் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 31 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1923 பிறப்புகள் பகுப்பு:1992 இறப்புகள் பகுப்பு:சாமர்செட் துடுப்பாட்டக்காரர்கள்
தென்பசார்
தென்பசார் (டென்பசார், Denpasar, இந்தோனேசியம்: Kota Denpasar) என்பது இந்தோனேசியாவில் அமைந்துள்ள ஒரு நகரமாகும். இது பாலியின் தலைநகரமும் ஆகும். இது பாலி தீவில் அமைந்துள்ளது. தென்பசார் பாலியின் முக்கிய நுழைவாயிலாகும்.
மேற்கோள்கள்
பகுப்பு:இந்தோனேசிய நகரங்கள் பகுப்பு:பாலி
போர்பந்தர்
போர்பந்தர் (Porbandar-குஜராத்தி: પોરબંદર-) இந்தியாவின் குஜராத் மாநிலத்தின் போர்பந்தர் மாவட்டத்தின் நிர்வாகத் தலைநகரம் மற்றும் துறைமுக நகரமாகும். இது இந்தியாவின் தேசத் தந்தையாக போற்றப்படும் மகாத்மா காந்தி பிறந்த நகரம் (ஊர்) இதுவென அனைவராலும் அறியப்படுகின்ற நகரமாகும். குஜராத் மாநிலத்தின் முக்கிய மாவட்டமான போர்பந்தர் மாவட்டத்தின் முக்கிய நகரமாகும்.
நகரம்
போர்பந்தர் எனும் பெயர் இரு வாரத்தைகளின் கூட்டு சொல்லாக வந்தது. போரை என்னும் சொல் தேவதையையும் மற்றும் பந்தர் என்னும் சொல் துறைமுகம் என்று பொருளைக்குறிக்கும் சொற்களை கொண்டு உருவானது ஆகும். மேற்கு இந்தியாவில் அனைத்து காலநிலைகளுக்கும் ஏற்றவாறு அமைந்திருக்கும் துறைமுக நகரமான இந்நகரம் 1,50,000 மக்கள் தொகையை 2001 மக்கள்தொகை கணக்கெடுப்பின்படி கொண்டாதாகும். காந்தி பிறந்த நகராமான இந்நகரம் அவரின் நினைவைப் போற்றும் வகையில் விளங்குகின்றது. விமானத் தளம் மற்றும் தொடர்வண்டி நிலையத்துடன் கூடிய மிகச்சிறந்த சுற்றுலாத் தளமாக தற்பொழுது இந்நகரம் தோற்றமளிக்கின்றது. ஆழமான துறைமுக கட்டுமானம் 20 நூற்றாண்டின் கால் இறுதியில் கட்டி முடிக்கப்பட்டது.
மேற்கோள்கள்
பகுப்பு:குஜராத் மாநிலத்திலுள்ள ஊர்களும் நகரங்களும் பகுப்பு:போர்பந்தர் மாவட்டம்
Porbandar
ரேவாரி ரயில்வே பாரம்பரிய அருங்காட்சியகம்
ரேவாரி ரயில்வே பாரம்பரிய அருங்காட்சியகம் (Rewari Railway Heritage Museum) (முன்னர் ரேவாரி நீராவி லோகோமோட்டிவ் கொட்டகை) டெல்லி என்.சி.ஆரில் உள்ள, சி.1893ஆம் ஆண்டில் ஆரம்பிக்கப்பட்ட ரயில் அருங்காட்சியகமாகும். இது இந்தியாவின் ஹரியானாவில் உள்ள ரேவாரி நகரில் உள்ளது. 1893 ஆம் ஆண்டில் கட்டப்பட்ட இது, இந்தியாவில் எஞ்சியிருக்கும் ஒரே நீராவி என்ஜின் கொட்டகை என்ற பெருமையினைக் கொண்டதாகும். இந்தியாவின் கடைசியாக எஞ்சியிருக்கின்ற நீராவி என்ஜின்கள் மற்றும் உலகின் மிகப் பழமை வாய்ந்த, 1855 ஆம் ஆண்டில் கட்டப்பட்ட நீராவி என்ஜின் தேவதை ராணி ஆகியவையும் இங்கு உள்ளன. இது ரேவாரி ரயில் நிலைய நுழைவாயிலின் வடக்கில் 400 மீ (1,300 அடி), குர்கானில் இருந்து 50 கிமீ (31 மைல்),  புதுதில்லியில் சாணக்யபுரியில் உள்ள தேசிய ரயில் அருங்காட்சியகத்தில் இருந்து 79 கிமீ (49 மைல்) தொலைவில் அமைந்துள்ளது.
நீராவி என்ஜின் கொட்டகை
1893 ஆண்டில் கட்டப்பட்ட ரேவாரி லோகோமொடிவ் கொட்டகை அக்காலகட்டத்தில் வட இந்தியாவில் இருந்த ஒரே லோகோமோடிவ் கெட்டகை ஆகும். அது தில்லியிலிருந்து பெஷாவரை இணைக்கின்ற இரயில் தடத்தின் ஒரு பகுதியாகவும் இருந்தது. 1990 களில் நீராவி என்ஜின்கள் படிப்படியாக அகற்றப்பட்டு வழக்கொழிந்த பின்னர், மீட்டர் கேஜ் தடங்களில் நீராவி இழுவை 1994 ஜனவரி வாக்கில் நிறுத்தப்பட்டது. அடுத்து, பல ஆண்டுகளாக லோகோ கொட்டகை கவனிக்கப்படாமல் இருந்து வந்தது. பின்னர் அது புனரமைக்கப்பட்டது. மே 2002 இல் நீராவி கொட்டகை மீண்டும் திறந்து வைக்கப்பட்டது.
பாரம்பரிய அருங்காட்சியகம்
ரேவாரி நீராவி லோகோமோட்டிவ் கொண்டகை ஒரு பாரம்பரிய சுற்றுலாத் தலமாக பின்னர் புதுப்பிக்கப்பட்டது, அதன் முகப்பு புனரமைப்பு செய்யப்பட்டு, மீட்டெடுக்கப்பட்டது., டிசம்பர் 2002 இல் இந்திய ரயில்வேயால் ஓர் அருங்காட்சியகம் என்ற நிலையில் சேர்க்கப்பட்டது. இந்தக் கொட்டகையில் இந்திய ரயில் நெட்வொர்க்கில் பயன்படுத்தப்பட்டு வருகின்ற விக்டோரியன் கால கலைப்பொருட்கள், பழைய சமிக்ஞை அமைப்பு, கிராமபோன்கள் மற்றும் இருக்கைகள் ஆகியவை காட்சிப்படுத்தப்பட்டுள்ளன. புதுப்பிக்கப்பட்ட பாரம்பரிய அருங்காட்சியகம் அக்டோபர் 2010 இல் திறந்து வைக்கப்பட்டது. நேரடியாக செயல் விளக்கம் செய்து காண்பிப்பதற்கு இங்குள்ள என்ஜின்கள் பயன்படுத்தப்பட்டு வருகின்றன.
காட்சிப்பொருள்கள்
இந்தக் கொட்டகை மற்றும் வளாகம் உலகின் மிகப் பழமையான நீராவி என்ஜின்களில் 11 என்ஜின்களைக் கொண்டுள்ளது. இந்தியாவில் 16 என்ஜின்கள் செயல்பாட்டில் உள்ளன. இந்த என்ஜின்களில் மீட்டெடுக்கப்பட்டவை மற்றும் இன்னும் செயல்பட்டு வருவனவற்றில் பின்வருவன அடங்கும்:
அபிவிருத்தி திட்டங்கள்
ரேவரி ரயில் அருங்காட்சியகத்தை ஒட்டியுள்ள 8.8 ஹெக்டேர் ரயில்வே பாரம்பரிய தீம் பூங்காவை உருவாக்கும் திட்டத்தை 2018 ஜனவரி மாதம் இந்திய ரயில்வே தயாரித்தது. இங்கிலாந்தில் உள்ள டெவன் ரயில்வே மையம், அமெரிக்காவின் எடவில் ரெயில்ரோட் தீம் பார்க் மற்றும் நியூசிலாந்தின் ஃபெர்ரிமீட் ஹெரிடேஜ் பார்க் போன்ற ஒரு கருத்தை அடிப்படையாகக் கொண்டு இது ஹரியானா அரசு மற்றும் இந்திய சுற்றுலா அமைச்சகத்துடன் இணைந்து கட்டப்படும். ரயில்வே கீழ் வளர்ச்சி கீழ் மானியம் "ஸ்வதேஷ் தர்ஷன் திட்டம்" மாநிலத்தில் இந்த பாரம்பரியத்தை அருங்காட்சியகத்தில் சேர்க்க அரியானா அரசு கேட்டுள்ளது Madhogarh - மஹேந்திரகார்தல் - Narnaul - ரிவாரி சுற்றுலா அமைச்சின் பாரம்பரியத்தை சுற்று INR1.47 பில்லியன் செலவு (அமல்படுத்தப்பட்டு வருகின்றது INR147 கோடி அல்லது US $ 23 மில்லியன்).
கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை (இன்டாக்) மாணவர்களிடையே இந்த அருங்காட்சியகம் தொடர்பான விழிப்புணர்வை மேம்படுத்துகின்ற முயற்சியில் ஈடுபட்டுள்ளது.
வசதிகள்
அருங்காட்சியகம் தினமும் திறந்திருக்கும். டார்ஜிலிங் இமயமலை ரயில்வே நீராவி என்ஜின் சவாரி, 3-டி மெய்நிகர் ரியாலிட்டி கோச் சிமுலேட்டர், ஒரு பொம்மை ரயில், கல்வி முற்றத்தில் மாதிரி ரயில் அமைப்பு, உட்புற கண்காட்சி கேலரி, ப்ரொஜெக்டருடன் 35 இருக்கைகள் கொண்ட மாநாட்டு அறை, ஒரு நூற்றாண்டு -ஓல்ட் டைனிங் கார், சிற்றுண்டிச்சாலை மற்றும் நினைவு பரிசு கடை. அருங்காட்சியகத்தில், சிறிய இயந்திரங்களின் மாதிரிகள், பழைய ரயில்வே உபகரணங்கள், கையால் பித்தளை சிக்னல் விளக்குகள் மற்றும் பழைய புகைப்படங்களைக் காட்டும் கண்காட்சி அரங்குகள் உள்ளன. அருங்காட்சியகத்தில் உள்ள வசதிகளில் 30 நிமிட நீளமான ஆவணப்படங்கள் மற்றும் திரைப்பட நிகழ்ச்சிகள், ஒரு நாளைக்கு ஒரு முறை அல்லது இரண்டு முறை அருங்காட்சியக மாநாட்டு மண்டபத்தில் 50 பேர் அமரக்கூடிய திறன் கொண்டவை, இந்தியாவில் ரயில்வேயின் வரலாறு மற்றும் தற்போதைய செயல்பாடுகள் குறித்து.
மேலும் காண்க
பகுப்பு:ரேவாரி மாவட்டம் பகுப்பு:அரியானா அருங்காட்சியகங்கள் பகுப்பு:Coordinates on Wikidata பகுப்பு:இந்திய அருங்காட்சியகங்கள்
சோத்துபெரும்பேடு திரௌபதி அம்மன் கோயில்
சோத்துபெரும்பேடு திரௌபதி அம்மன் கோயில் தமிழ்நாட்டில் திருவள்ளூர் மாவட்டம், சோத்துபெரும்பேடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திரௌபதி அம்மன் சன்னதியும், விநாயகர், செல்லியம்மன், முருகர், 7அண்ணன்மார் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி (ஜாத்திரை) மாதம் பங்குனி உத்திரம் (1 நாள்) முக்கிய திருவிழாவாக நடைபெறுகிறது. சித்திரை (தமிழ் வருடப்பிறப்பு ) மாதம் திருவிழா நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நந்திவரம்-கூடுவாஞ்சேரி
நந்திவரம்-கூடுவாஞ்சேரி (ஆங்கிலம்:Nandivaram-Guduvancheri), இந்தியாவின் தமிழ்நாடு மாநிலத்தில் அமைந்த செங்கல்பட்டு மாவட்டத்தில் உள்ள செங்கல்பட்டு வட்டத்தில் இருக்கும் ஒரு நகராட்சி ஆகும். நந்திவரம்-கூடுவாஞ்சேரி நகராட்சியானது, செங்கல்பட்டு (சட்டமன்றத் தொகுதி) மற்றும் காஞ்சிபுரம் மக்களவைத் தொகுதி ஆகியவற்றிற்குட்பட்டது.
2021-இல் நகராட்சியாக தரம் உயர்த்தப்படல்
நந்திவரம்-கூடுவாஞ்சேரி பேரூராட்சியானது 12 செப்டம்பர் 2021 அன்று நந்திவரம்-கூடுவாஞ்சேரி நகராட்சியாக தரம் உயர்த்தப்பட்டது.
அமைவிடம்
சென்னை - திருச்சி தேசிய நெடுஞ்சாலையில் அமைந்த நந்திவரம்-கூடுவாஞ்சேரி பேரூராட்சி, காஞ்சிபுரத்திலிருந்து 57 கி.மீ. தொலைவில் உள்ளது. கூடுவாஞ்சேரியில் தொடருந்து நிலையம் உள்ளது. இதன் கிழக்கே திருப்போரூர் 23 கி.மீ.; மேற்கில் திருப்பெரும்புதூர் 28 கி.மீ.; வடக்கில் பீர்க்கன்கரணை 5 கி.மீ.; தெற்கில் மறைமலைநகர் 7 கி.மீ. தொலைவில் உள்ளன.
நகராட்சியின் அமைப்பு
8.50 ச.கி.மீ. பரப்பும், 30 நகராட்சி மன்ற உறுப்பினர்களையும், 312 தெருக்களையும் கொண்ட நகராட்சி செங்கல்பட்டு (சட்டமன்றத் தொகுதி) மற்றும் காஞ்சிபுரம் மக்களவைத் தொகுதி ஆகியவற்றிற்கு உட்பட்டதாகும்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பு, இப்பேரூராட்சி 11,252 வீடுகள், மற்றும் 44,098 மக்கள்தொகை கொண்டுள்ளதைக் குறிக்கிறது. மேலும், இப்பேரூராட்சியின் எழுத்தறிவு 91.13% மற்றும் பாலின விகிதம் 1,000 ஆண்களுக்கு, 981 பெண்கள் வீதம் உள்ளனர்.
ஆதாரங்கள்
பகுப்பு:செங்கல்பட்டு மாவட்டம் செங்கல்பட்டு மாவட்ட ஊர்களும் நகரங்களும் பகுப்பு:சென்னை சுற்றுப் பகுதிகள்
ஈரான் மீதான ஆங்கில-சோவியத் படையெடுப்பு
இரண்டாம் உலகப் போரின் போது பிரிட்டன், பொதுநலவாய நாடுகள் மற்றும் சோவியத் ஒன்றியத்தின் படைகள் வேந்திய ஈரானிய அரசு மீது படையெடுத்தன. இந்நிகழ்வே ஈரான் மீதான ஆங்கில-சோவியத் படையெடுப்பு (Anglo-Soviet invasion of Iran) என்று அறியப்படுகிறது. ஆகஸ்ட் 25-செப்டம்பர் 17, 1941 காலகட்டத்தில் நடைபெற்ற இப்படையெடுப்பு நடுநிலக்கடல், மத்திய கிழக்கு மற்றும் ஆப்பிரிக்க களத்தின் ஒரு பகுதியாகும். இதற்கு கவுண்டனன்சு நடவடிக்கை (Operation Countenance) என்று குறிப்பெயரிடப்பட்டிருந்தது.
இரண்டாம் உலகப் போரில் ஈரான் நடுநிலை நாடாக அதன் அரசர் ரெசா ஷா பஹலவியால் அறிவிக்கப்பட்டிருந்தது. ஈரானின் புவியியல் அமைவிடம் காரணமாக அது மேல்நிலை உத்தியளவில் மிக முக்கியமான ஒரு நாடாக இருந்தது. ஈரானைக் கட்டுப்படுதுத்துவோர் கிழக்குப் போர்முனையில் சோவியத் ஒன்றியத்துக்கான கிழக்குத் தளவாட வழங்கல் பாதைகளைக் கட்டுப்படுத்தக் கூடுமென்பதால் ஈரானின் முக்கியத்துவம் அதிகமானது. நாசி ஜெர்மனியின் படைகள் மேற்கிலிருந்து சோவியத் ஒன்றியத்துக்குள் வேகமாக முன்னேறியதால் கடன்-குத்தகை ஒப்பந்தம் மூலமாக அமெரிக்காவிலிருந்து சோவியத் ஒன்றியத்துக்கு அனுப்பப்படும் தளவாடங்களை ஈரான் வழியாக அனுப்ப நேச நாடுகள் முடிவு செய்தன. இவ்வழிக்கு பெர்சிய வழி (Persian corridor) எனப் பெயரிடப்பட்டிருந்தது. அதற்காக ஈரானைத் தாக்கிக் கைப்பற்ற முடிவு செய்தன. ஈரானில் வாழும் ஜெர்மானிய குடிமக்களை வெளியேற்ற ரெசா ஷா மறுத்ததைக் காரணம் காட்டி ஆகஸ்ட் 25, 1941 இல் பிரிட்டனும் சோவியத் ஒன்றியமும் ஈரான் மீது படையெடுத்தன. இது ஒரு சாற்றாத படையெடுப்பாக அமைந்தது. தெற்கிலிருந்து பிரித்தானியப் படைகளும் வடக்கிலிருந்து சோவியத் படைகளும் ஒரே சமயத்தில் ஈரானைத் தாக்கி அதன் படைகளை முறியடித்தன. பாரசீக வளைகுடாவில் பிரித்தானிய வேந்தியக் கடற்படை ஈரானியக் கடற்படை கப்பல்கள் பலவற்றை மூழ்கடித்தது. இரு முனைத் தாக்குதலை ஈரானால் சமாளிக்க இயலவில்லை. மூன்று வாரங்கள் சண்டைக்குப் பின்னால் ஈரான் சரணடைந்தது. செப்டம்பர் 17ம் தேதி ஈரானியத் தலைநகர் டெஹ்ரான் வீழ்ந்தது. ரெசா ஷா கைது செய்யப்பட்டு நாடு கடத்தப்பட்டார். அவருக்கு பதிலாக அவரது மகன் முகமது ரெசா ஷா பஹ்லவி ஈரானின் அரசராக்கபப்ட்டார். போர் முடியும் வரை ஈரான் பிரிட்டன் மற்றும் சோவியத் ஒன்றியத்தால் ஆக்கிரமிக்கப்பட்டிருந்தது. கிழக்குப் போர்முனையின் தளவாட வழங்கலுக்கு பெர்சிய வழி மிகவும் பயன்பட்டது.
மேற்கோள்கள்
பகுப்பு:நடுநிலக்கடல் களம் (இரண்டாம் உலகப் போர்) பகுப்பு:1941 நிகழ்வுகள்
பிளக் கோநெட் நனோ
பிளக் கோநெட் நனோ (Black Hornet Nano) என்பது நோர்வேயின் புரொக்ஸ் டைனமிக்சினால் வடிவமைக்கப்பட்டு, பிரித்தானிய இராணுவத்தினால் பயன்படுத்தப்படும் ஓர் இராணுவ நுண்ணிய ஆளில்லாத வானூர்தி ஆகும்.
உசாத்துணை
பகுப்பு:ஆளில்லாத வானூர்திகள் பகுப்பு:நானோதொழினுட்பம்
செந்துறை வட்டம்
செந்துறை வட்டம், தமிழ்நாட்டின் அரியலூர் மாவட்டத்தில் உள்ள 4 வட்டங்களில் ஒன்றாகும். இந்த வட்டத்தின் தலைமையகமாக செந்துறை நகரம் உள்ளது. இந்த வட்டத்தின் கீழ் 28 வருவாய் கிராமங்கள் உள்ளன.
அவைகள் ஆழத்தியூர், ஆனந்தவாடி, ஆசாவீரன்குடிக்காடு, ஆதனக்குறிச்சி, அயன்தத்தனூர், இரும்புலிக்குறிச்சி, குளிமாளிகை, கிளிமங்கலம், குளுமூர், முனக்கடயான், மனப்பத்தூர், சித்துடையார்,மருவத்தூர், நாகல்குழி, நக்கம்பாடி, நமங்குலம், புராணம், பெரியாக்குறிச்சி, பிலாக்குறிச்சி, பொன்பரப்பி, சன்னாசிநல்லூர், செந்துறை, கிரகடம்பூர், சிறுகளத்தூர், தளவாய் வடக்கு, தளவாய் தெற்கு, துளார், உச்சினி, வஞ்சினாபுரம் ஆகும்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின் மொத்த மக்கள்தொகை  1,11,891 ஆகவுள்ளது.. தாழ்த்தப்பட்டோர் 32,887 ஆகவும், பட்டியல் பழங்குடியினர் 1,344 ஆகவும் உள்ளனர். எழுத்தறிவு 68.14% ஆகவுள்ளது. பாலின விகிதம் ஆயிரம் ஆண்களுக்கு, 1,021 பெண்கள் வீதம் உள்ளனர்.
மேற்கோள்கள்
பகுப்பு:அரியலூர் மாவட்ட வட்டங்கள்
அம்பேத்கர் மக்கள் இயக்கம்
அம்பேத்கர் மக்கள் இயக்கம் (Ambedkar Makkal Iyakkam) தமிழ்நாட்டில் பட்டியல் சமூகத்தினரின் கல்வி, சமூக மற்றும் பொருளாதார முன்னேற்றத்திற்காக செயல்படும் அரசியல் கட்சியாகும். இதனை 1977ல் நிறுவியவர் வி. பாலசுந்தரம் ஆவார். அம்பேத்கர் மக்கள் இயக்கம் சமூக வளர்ச்சி, சமததுவம், மனித உரிமை, மகளிர் முன்னேற்றம், கல்வி வளர்ச்சி மற்றும் பஞ்சமி நிலம் மீட்புக்காக செயல்படுகிறது.